smcproject/ml-wiki-sentences huggingface dataset:
കാബിനറ്റ് സെക്രട്ടറിയേറ്റിൽ 'റോ'യുടെ ഡയറക്ടർ  സെക്രട്ടറി (റിസർച്ച്)എന്നപേരിൽ പ്രതിനിധീകരിയ്ക്കപ്പെടുന്നു.
പ്രധാനമന്ത്രിയുടെ നേരിട്ടുള്ള നിയന്ത്രണത്തിൻ കീഴിലാണെങ്കിലും 'റോ' യുടെ ഡയറക്ടർ കാബിനറ്റ് സെക്രട്ടറിയ്ക്കും,ദിവസേന ദേശീയ സുരക്ഷാ ഉപദേഷ്ടാവിനും റിപ്പോർട്ട് നൽകേണ്ടതുണ്ട്.
മറ്റു ഭരണപരവും, ഔദ്യോഗികമായതുമായ വസ്തുതകൾ അതീവ രഹസ്യസ്വഭാവമുള്ളതിനാൽ വ്യക്തമല്ല.
നിലവിൽ റോ ഊന്നൽ കൊടുക്കുന്ന പ്രധാനലക്ഷ്യങ്ങൾ താഴെപ്പറയുന്നതു മാത്രമായി നിജപ്പെടുത്തിയിട്ടില്ല.
ഭാരതത്തിന്റെ ദേശീയസുരക്ഷയേയും വിദേശനയങ്ങളേയും ബാധിക്കുന്ന,ഭാരതവുമായി ബന്ധപ്പെട്ടിരിക്കുന്ന രാജ്യങ്ങളുടെ  രാഷ്ട്രീയവും സൈനികവുമായ സംഭവ വികാസങ്ങൾ ശ്രദ്ധിക്കുക.
ഇന്ത്യൻ പൌരത്വം അവകാശപ്പെടുന്നവരും എന്നാൽ ഇന്ത്യയിൽ താമസമില്ലാത്തവരുമായവർക്കുള്ള അന്തർദ്ദേശീയ അഭിപ്രായം രൂപപ്പെടുത്തുക സോവിയറ്റ്യൂണിയനും ചൈനയും തമ്മിലുള്ള അന്തർദ്ദേശീയ കമ്മൂണിസത്തേയും ഭിന്നതകളേയും നിരീക്ഷിക്കുക.
ഇന്ത്യയിലെ കമ്മ്യൂണിസ്റ്റ് പാർടിയെ നേരിട്ട് സ്വാധീനിച്ചിട്ടുള്ള ശക്തികളാണിവ.
ഏറ്റവും അധികം പ്രാധാന്യം നൽകുന്നത് യൂറോപ്യൻ രാജ്യങ്ങളിൽ നിന്നും യു.എസ്.ഏയിൽ നിന്നും ചൈനയിൽ നിന്നും പാകിസ്താനു നൽകപ്പെടുന്ന ആയുധ ഉപകരണങ്ങളുടെ വിതരണം നിയന്ത്രിക്കുക എന്നതാണ്.
2015 ലെ ശ്രീലങ്കാ പ്രസിഡന്റ് തിരഞ്ഞെടുപ്പിൽ അന്നത്തെ പ്രസിഡന്റ് മഹിന്ദ രാജപക്‌സെയെ പരാജയപ്പെടുത്താൻ റോ ഇടപെട്ടുവെന്ന് ആരോപണം ഉയർന്നിരുന്നു.
ഇതിനെത്തുടർന്ന് കൊളംബോയിലെ 'റോ' സ്റ്റേഷൻ മേധാവിയെ ഡിസംബറിൽ പുറത്താക്കിയെന്ന് ദേശീയമാധ്യമങ്ങൾ റിപ്പോർട്ട് ചെയ്തു.
ചൈനയുമായി സൗഹൃദം നിലനിർത്തുന്ന രാജപക്‌സെ മൂന്നാംതവണയും അധികാരത്തിലെത്തുന്നത് ഇന്ത്യയുടെ താത്പര്യങ്ങൾക്ക് വിരുദ്ധമാകുമെന്ന് വിലയിരുത്തി രാജപക്‌സെയെ പരാജയപ്പെടുത്താൻ ഇന്ത്യൻ രഹസ്യാന്വേഷണ ഏജൻസി നീക്കം നടത്തിയെന്നാണ് ആരോപണം.
1999 ൽ പാകിസ്താൻ കാർഗിലിൽ അധിനിവേശം നടത്തിയത് റോയുടെ വീഴ്ച്ചയാണെന്നു വിമർശനമുണ്ടായി.
http://www.fas.org/irp/world/india/raw/index.html Archived 2012-06-21 at the Wayback Machine .
റിഹാന
ഒരു ബാർബഡിയേൻ ഗായികയും ഗാനരചയിതാവുമാണ് റോബിൻ റിഹാന ഫെന്റി എന്ന റിഹാന .
(ജനനം: ഫെബ്രുവരി 20 1988).
20 കോടി ആൽബങ്ങൾ ലോകമെമ്പാടുമായി വിറ്റഴിച്ചിട്ടുള്ള റിഹാന ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള കലാകാരികളിൽ ഒരാളാണ്.
ബിൽബോർഡ് ഹോട്ട് 100 ചാർട്ടിൽ പതിനാല് ഒന്നാം സ്ഥാനത്ത് എത്തിയ ഗാനങ്ങൾ ഏറ്റവും വേഗത്തിൽ കൈവരിച്ച കലാകാരിയാണ്.
തന്റെ സംഗീത ജീവിതത്തിനിടയിൽ 8 ഗ്രാമി , 12 അമേരിക്കൻ സംഗീത പുരസ്കാരം അടക്കം നിരവധി പുരസ്കാരങ്ങൾ നേടിയിട്ടുണ്ട്.
ഫോബ്സ് മാഗസിനും ടൈം മാഗസിനും റിഹാനയെ യഥാക്രമം തങ്ങളുടെ ലോകത്തിലെ ഏറ്റവും ശക്തരായ സെലിബ്രിറ്റികളുടെ പട്ടികയിലും ലോകത്തിലെ ഏറ്റവും സ്വാധിനമുള്ള 100 വ്യകതികളുടെ പട്ടികയിലും ഉൾപ്പെടുത്തിയിട്ടുണ്ട് ആദ്യകാലം
റോബിൻ റിഹാന ഫെന്റി 1988 ഫെബ്രുവരി 20 ന് ബാർബഡോസിലെ സെന്റ് മൈക്കിളിൽ ജനിച്ചു.
ഒരു കണക്കെഴുത്തുകാരിയായ മോണിക്ക (മുമ്പ്, ബ്രെയ്ത്ത്വൈറ്റ്), പണ്ടകശാലാ മേൽനോട്ടക്കാരൻ റൊണാൾഡ് ഫെന്റി എന്നിവരുടെ പുത്രിയായിരുന്നു അവർ.
റോറെ, രാജാദ് ഫെന്റി എന്നീ സഹോദരങ്ങളും  പിതാവിന്റെ മുൻ ബന്ധങ്ങളിൽ നിന്ന് വ്യത്യസ്ത അമ്മമാർക്ക് ജനിച്ച രണ്ട് അർദ്ധസഹോദരിമാരും ഒരു അർദ്ധസഹോദരനും അവർക്കുണ്ട്.
ബ്രിഡ്‌ജ്ടൗണിലെ മൂന്ന് ബെഡ്‌റൂമുള്ള ബംഗ്ലാവിൽ വളർന്ന അവൾ തെരുവിലെ ഒരു തട്ടുകടയിൽ പിതാവിനൊപ്പം വസ്ത്രങ്ങൾ വിറ്റിരുന്നു.
പിതാവിന്റെ മദ്യപാനവും കൊക്കെയ്ൻ ആസക്തിയും അവളുടെ ബാല്യകാലത്തെ വളരെയധികം ബാധിച്ചിരുന്നതോടൊപ്പം ഇത് മാതാപിതാക്കളുടെ ദാമ്പത്യജീവിതത്തിലെ താളപ്പിഴകൾക്കും കാരണമായി.
മാതാവിനെ ശാരീരികമായി ഉപദ്രവിക്കാറുണ്ടായിരുന്ന പിതാവിന്റെ അടിപിടികൾ‌ ശമിപ്പിക്കുന്നതിന് റിഹാന ശ്രമിക്കുമായിരുന്നു.
ലാലൂരിന് പറയാനുള്ളത് ഇംഗ്ലീഷ് വിലാസം https://ml.wikipedia.org/wiki/Laloorinu_Parayanullathu
2012ൽ പുറത്തിറങ്ങിയ പരിസ്ഥിതി സംബന്ധമായ ഡോക്യുമെന്ററിയാണ് ലാലൂരിന് പറയാനുള്ളത് .
നഗര മാലിന്യങ്ങളുടെ കാലങ്ങളായുള്ള സ്ഥിര നിക്ഷേപങ്ങൾ മൂലം ഇന്ത്യയിലെ കേരള സംസ്ഥാനത്ത് തൃശൂർ ജില്ലയിലുള്ള ലാലൂർ എന്ന തൃശൂർ നഗരത്തിന്റെ ഒരു പ്രാന്തപ്രദേശം തീർത്തും മലീമസമാവുകയും ലാലൂരിൽ കൊണ്ടുവന്ന് തള്ളുന്ന നഗര മാലിന്യത്തിനെതിരെ അവിടത്തുകാർ പ്രക്ഷോഭങ്ങൾ സംഘടിപ്പിക്കുകയും ചെയ്തതിനെ ആസ്പദമാക്കി ഡിജിറ്റൽ ഫിലിം മേക്കേഴ്സ് ഫോറം ട്രസ്റ്റിന്റെ ബാനറിൽ ജോസഫ് പാണേങ്ങാടൻ നിർമിച്ചതാണ് ഈ ചിത്രം .
ഒരു മണിക്കൂർ ദൈഘ്യമുള്ള ഈ ഡോക്യുമെന്ററി സതീഷ് കളത്തിൽ ആണ് സംവിധാനം ചെയ്തിരിക്കുന്നത്.
ഒരു വർഷത്തിലേറെ സമയമെടുത്താണ് ഈ ഡോക്യുമെന്ററിയുടെ ചിത്രീകരണം പൂർത്തീകരിച്ചത്.
ഇന്ത്യയിലെ പ്രശസ്ത പരിസ്ഥിതി പ്രവർത്തകരായ മേധ പട്കർ , ബി.ഡി.ശർമ , ഡോ. ബിനായക് സെൻ തുടങ്ങി നിരവധി പ്രമുഖരുടെ പങ്കാളിത്തം ഈ ഡോക്യുമെന്റിക്ക് നേടാനായിട്ടുണ്ട്.
2012 ഡിസംബർ 02 ന് കേരള സാഹിത്യ അക്കാഡമിയിൽ വെച്ച് എം.ജി. ശശി ഈ  ചിത്രത്തിൻറെ പ്രിവ്യു ഉദ്ഘാടനം  ചെയ്തു .
അണിയറയിൽ നിർമ്മാണം: ജോസഫ് പാണേങ്ങാടൻ രചന-സംവിധാനം: സതീഷ് കളത്തിൽ തിരക്കഥ: ഭാസി പാങ്ങിൽ ആഖ്യാനം: ഡോ.ബി. ജയകൃഷ്ണൻ ഛായാഗ്രഹണം: സാജു പുലിക്കോട്ടിൽ, സുനിൽ ഏ.
ഡി സംഗീതം-ചിത്രസംയോജനം: അഡ്വ.
പി.കെ. സജീവ് ഗാനരചന:  സിദ്ധാർത്ഥൻ പുറനാട്ടുക്കര നിർമ്മാണ നിർവ്വഹണം: സുനിൽകുമാർ കണ്ടംകുളത്തിൽ സംവിധാന സഹായി: അജീഷ് എം വിജയൻ ഛായാഗ്രഹണ സഹായി: പ്രമോദ് വടകര അസ്സോസിയേറ്റ് ഡയറക്ടർ: സുജിത് ആലുങ്ങൽ പ്രൊഡക്ഷൻ കമ്പനി: ഡിജിറ്റൽ ഫിലിം മേക്കേഴ്സ് ഫോറം സംഗീതം
ലാലൂരിന്റെ പ്രശ്നങ്ങളെ ആധാരമാക്കി സിദ്ധാർത്ഥൻ പുറനാട്ടുകര രചിച്ച 'നഗരത്തിൻ തെക്കുപടിഞ്ഞാറ് കോണിലായ്' എന്ന വരികൾക്ക് അഡ്വ.
പി.കെ. സജീവ് ഈണം നൽകി ബാബുരാജ് പുത്തൂർ പാടിയിരിക്കുന്നു.
പുസ്തകം 'ലാലൂരിന് പറയാനുള്ളത്' പുസ്തകത്തിന്റെ പുറംചട്ട കേരള സംഗീത നാടക അക്കാദമി സെക്രട്ടറി ഡോ. പി.വി. കൃഷ്ണൻ നായർ, കേരള സാഹിത്യ അക്കാദമി സെക്രട്ടറി ആർ. ഗോപാലകൃഷ്ണന് 'ലാലൂരിന് പറയാനുള്ളത്' പുസ്തകത്തിന്റെ കോപ്പി നൽകി പ്രകാശനം ചെയ്യുന്നു
സതീഷ് രചിച്ച, ലാലൂർ ഗ്രാമത്തിന്റെ അതിജീവനത്തിന്റെ കഥ ചലച്ചിത്രമായപ്പോൾ അത് 'ലാലൂരിന് പറയാനുള്ളത്' എന്ന പേരിൽ തന്നെ പുസ്തക രൂപത്തിലും രൂപാന്തരം പ്രാപിക്കുകയുണ്ടായി.
സുജിത് ആലുങ്ങൽ ആണ് എഡിറ്റർ .
അവാർഡുകൾ ശക്തൻ തമ്പുരാൻ അവാർഡ് അവലംബം ↑ ↑ 1 2 ↑ ↑ ↑ പുറമെ നിന്നുള്ള കണ്ണികൾ Laloorinu Parayanullathu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലാലൂരിന് പറയാനുള്ളത് ഇന്റർനെറ്റ് മൂവി ഡാറ്റാബേസിൽ Official Website
ലാവണി ഇംഗ്ലീഷ് വിലാസം https://ml.wikipedia.org/wiki/Lavani
ഇന്ത്യയിലെ മഹാരാഷ്ട്രയിൽ പ്രചാരത്തിലുള്ള പരമ്പരാഗത നാടൻ നൃത്ത സംഗീത കലാരൂപമാണ് ലാവണി ( മറാത്തി : लावणी).
മഹാരാഷ്ട്രയ്ക്ക് പുറമെ കർണാടക , തമിഴ്നാട് , മധ്യപ്രദേശ് എന്നിവിടങ്ങളിലും ഈ നൃത്ത കലാരൂപം പ്രസിദ്ധമാണ്.
താളവാദ്യ ഉപകരണമായ ഡോലകിന്റെ താളത്തിന് അനുസരിച്ച് അവതരിപ്പിക്കുന്ന പരമ്പരാഗത ഗാനത്തിന്റെയും നൃത്തത്തിന്റെയും സംയോജനമായ ലാവണി അതിന്റെ ശക്തമായ താളത്തിന് പേരുകേട്ടതാണ്.
മറാത്തി നാടോടി നാടകവേദിയുടെ വികസനത്തിന് ലാവണി ഗണ്യമായ സംഭാവന നൽകിയിട്ടുണ്ട്.
ഒൻപത് യാർഡ് നീളമുള്ള സാരികൾ ധരിച്ച വനിതകളാണ് മഹാരാഷ്ട്രയിലും തെക്കൻ മധ്യപ്രദേശിലും ഇത് അവതരിപ്പിക്കുന്നത്.
ക്വിക്ക് ടെമ്പോയിലാണ് ഗാനങ്ങൾ ആലപിക്കുന്നത്.
സൗന്ദര്യം എന്നർഥം വരുന്ന ലാവണ്യ യിൽ നിന്നാണ് ലാവണി എന്ന വാക്ക് ഉണ്ടായത് എന്നാണ് ഒരു വിശ്വാസം.
മറാത്തി വാക്ക് ലാവെനിൽ നിന്നാണ് ഇത് ഉരുത്തിരിഞ്ഞത് എന്നതാണ് മറ്റൊരു വിശ്വാസം.
ചരിത്രവും വിഭാഗങ്ങളും
പരമ്പരാഗതമായി, നാടോടി നൃത്തത്തിന്റെ ഈ വിഭാഗം സമൂഹം, മതം, രാഷ്ട്രീയം എന്നിങ്ങനെ വ്യത്യസ്ത വിഷയങ്ങളുമായി ബന്ധപ്പെട്ടതാണ്. 'ലാവണി'യിലെ ഗാനങ്ങൾ കൂടുതലും വികാരാധീനമാണ്, ഒപ്പം സംഭാഷണങ്ങൾ സാമൂഹിക-രാഷ്ട്രീയ ആക്ഷേപഹാസ്യങ്ങൾ ഉള്ളവയാണ്.
തുടക്കത്തിൽ, ക്ഷീണിതരായ സൈനികർക്ക് ഒരു വിനോദത്തിനും മനോവീര്യം വർദ്ധിപ്പിക്കുന്നതിനും ഇത് ഉപയോഗിച്ചിരുന്നു.
നൃത്തത്തോടൊപ്പം ആലപിക്കുന്ന ലാവണി ഗാനങ്ങൾ സാധാരണയായി ലൈംഗികത നിറഞ്ഞതാണ്.
പ്രാകൃത ഗീതങ്ങളിൽ നിന്നാണ് ഇവയുടെ ഉത്ഭവമെന്ന് വിശ്വസിക്കപ്പെടുന്നു.
നിർഗുണി ലാവണി (ദാർശനികത), ശൃംഗാരി ലാവണി (ഇന്ദ്രിയഗോചരം) എന്നിവയാണ് ലാവണിയുടെ രണ്ട് തരങ്ങൾ.
നിർഗുണിയുടെ ഭക്തി സംഗീതം മാൽവയിലുടനീളം ജനപ്രിയമാണ്.
ഫഡാച്ചി ലാവണി, ബൈതാകിച്ചി ലാവണി എന്നിങ്ങനെ രണ്ട് വ്യത്യസ്ത പ്രകടനങ്ങളായി ലാവണി വികസിച്ചു.
നാടക അന്തരീക്ഷത്തിൽ ഒരു കൂടുതൽ കാണികൾക്ക് മുമ്പായി ലാവണി ആലപിക്കുകയും പൊതു പ്രകടനം നടത്തുകയും ചെയ്യുന്ന രീതിയാണ് ഫഡാച്ചി ലാവണിയിൽ ഉള്ളത്.
അടഞ്ഞ മുറിയിൽ തിരഞ്ഞെടുത്ത പ്രേക്ഷകർക്കായി ചെറിയ സദസ്സിനു മുന്നിൽ ഇരുന്ന് ഒരു പെൺകുട്ടി ലാവണി ആലപിക്കുന്നതാണ് ബൈതാകിച്ചി ലാവണി.
ലാവണി അവതരിപ്പിക്കുന്ന സ്ത്രീകൾ 9 യാർഡിന് അടുത്ത് നീളമുള്ള സാരി ധരിക്കുന്നു.
അവർ തലയിൽ തലമുടി ഉപയോഗിച്ച് ഒരു ബൺ (ഹിന്ദിയിൽ ജൂഡ അല്ലെങ്കിൽ മറാത്തിയിൽ അംബഡ) ഉണ്ടാക്കുന്നു.
നർത്തകർ നെക്ലേസ്, കമ്മലുകൾ, പാദസരം , കമർപത്ത (അരപ്പട്ട), വളകൾ തുടങ്ങിയ ആഭരണങ്ങൾ ധരിക്കുകയും  നെറ്റിയിൽ കടും ചുവപ്പ് നിറമുള്ള ഒരു വലിയ പൊട്ട് തൊടുകയും ചെയ്യുന്നു.
അവർ ധരിക്കുന്ന നീളമുള്ള സാരിയെ നൌവാരി എന്ന് വിളിക്കുന്നു.
ചുറ്റിപ്പൊതിയുന്ന ഈ സാരി മറ്റ് സാരി തരങ്ങളെ അപേക്ഷിച്ച് കൂടുതൽ സുഖകരമാണ്.
"ലാവണിയുടെ പ്രധാന വിഷയം പുരുഷനും സ്ത്രീയും തമ്മിലുള്ള വിവിധ തരത്തിലുള്ള പ്രണയമാണ്. വിവാഹിതയായ ഭാര്യയുടെ ആർത്തവം , ഭാര്യാഭർത്താക്കന്മാർ തമ്മിലുള്ള ലൈംഗിക ബന്ധം , അവരുടെ പ്രണയം , പട്ടാളക്കാരന്റെ ചൂഷണം, യുദ്ധത്തിൽ ചേരാൻ വേണ്ടി ഭാര്യയോട് വിടവാങ്ങുന്ന ഭർത്താവ്, വേർപിരിയലിന്റെ വേദന, അഭിനിവേശത്തിന്റെ തീവ്രത, പ്രസവം , ഇവയെല്ലാം ലാവണിയുടെ വ്യത്യസ്ത തീമുകളാണ്. ലൈംഗിക അഭിനിവേശത്തിന്റെ ചിത്രീകരണത്തിലേക്ക് വരുമ്പോൾ ലാവണി കവി പൊതുവായ സാമൂഹിക മാന്യതയുടെയും നിയന്ത്രണത്തിന്റെയും പരിധികൾ ലംഘിക്കുന്നു."
കെ. അയ്യപ്പപ്പണിക്കർ , സാഹിത്യ അക്കാദമി
സ്ത്രീകളോടൊപ്പം ലാവണിയിൽ പുരുഷന്മാരും നൃത്തം ചെയ്യാറുണ്ട്.
അവരെ നാത് (പുരുഷ നർത്തകർ) എന്ന് വിളിക്കാറുണ്ട്.
ഈ പുരുഷന്മാർ പ്രധാന നർത്തകയെ പിന്തുണച്ച് നൃത്തം ചെയ്യുന്നു.
ചരിത്രപരമായി, ലാവണിയുടെ തുടക്കം 1560 കളിൽ കാണാമെങ്കിലും, പേഷ്വ ഭരണത്തിന്റെ കാലത്താണ് ഇത് പ്രാധാന്യം നേടിയത്.
പരാശ്രം (1754-1844), രാം ജോഷി (1762-1812), അനന്ത് ഫംദി (1744-1819), ഹൊനജി ബാല (1754-1844), പ്രഭാകർ (1769-1843), സഗന്ഭൌ, ലോക് ഷാഹിർ അന്നഭാവു സതേ (1920 ഓഗസ്റ്റ് 1 - 1969 ജൂലൈ 18) തുടങ്ങി നിരവധി പ്രശസ്ത മറാത്തി ഷാഹിർ കവി-ഗായകർ ഈ സംഗീത വിഭാഗത്തിന്റെ വികാസത്തിന് വളരെയധികം സംഭാവനകൾ നൽകിയിട്ടുണ്ട്.
ലോക്‌ഷാഹിർ ബഷീർ മോമിൻ കവതേക്കർ ഇന്നത്തെ ജനപ്രിയ ഷഹീർ / കവിയാണ്.
സുരേഖ പുണേക്കർ, സന്ധ്യ മാനെ, റോഷൻ സതാർക്കർ എന്നിവരും നിരവധി തമാഷ ട്രൂപ്പുകളും 1980 കളുടെ തുടക്കം മുതൽ അദ്ദേഹത്തിന്റെ രചനകൾ അവതരിപ്പിക്കുന്നു.
ഹൊനാജി ബാല പരമ്പരാഗത ഢോലകിന്റെ സ്ഥാനത്ത് തബല അവതരിപ്പിച്ചു.
ഗായകൻ ഇരുന്ന് അവതരിപ്പിക്കുന്ന ബൈതാകിച്ചി ലാവണി എന്ന ഉപവിഭാഗവും അദ്ദേഹം വികസിപ്പിച്ചതാണ്.
സത്യഭാമബായി പാണ്ഡാർപുർകറും യമുനബായ് വൈക്കറും ലാവണിയുടെ ഇന്നത്തെ ജനപ്രിയ വക്താക്കളാണ് .
ശൃംഗാർ ലാവണി എഴുതുന്നത് പുരുഷനാണ്, പക്ഷെ ആലപിക്കുന്നതും നൃത്തം ചെയ്യുന്നതും സ്ത്രീയാണ്.
വിത്തബായ് നാരായൺകോങ്കർ, കാന്തബായ് സതാർക്കർ, സുരേഖ പുനേക്കർ, മനഗല ബൻസോഡ്, സന്ധ്യ മാനെ, റോഷൻ സതാർക്കർ എന്നിവരാണ് ലാവണിയെ വേദിയിൽ അവതരിപ്പിക്കുന്നവരിൽ പ്രമുഖരാണ്.
കാമുകന്റെ പ്രണയത്തിനായി കൊതിക്കുന്ന സ്ത്രീ ആലപിക്കുന്ന പ്രണയ ഗാനം എന്നും ലാവണിയെ വിശേഷിപ്പിക്കാം.
ലാവണിയെ സാധാരണക്കാർക്ക് ലഭ്യമാക്കുന്നതിൽ മറാത്തി സിനിമകൾ ഒരു പ്രധാന പങ്ക് വഹിച്ചിട്ടുണ്ട്.
പരമ്പരാഗത സംഗീതത്തെ സാമൂഹിക സന്ദേശങ്ങളുമായി കൂട്ടിച്ചേർക്കാൻ പിഞ്ചാര, നടരംഗ് തുടങ്ങിയ സിനിമകൾ ശ്രമിച്ചുവെന്ന് മാത്രമല്ല, അവ ലാവണി ലോകത്തെ പോസിറ്റീവ് ആയി ചിത്രീകരിക്കാനും സഹായിച്ചു.
അവലംബം പുറം കണ്ണികൾ ലാവണി ചിത്രങ്ങൾ
ലാലു പ്രസാദ് യാദവ്
2004 മുതൽ 2009 വരെ
കേന്ദ്ര റെയിൽവേ മന്ത്രി, 
1990 മുതൽ 1997 വരെ ബീഹാർ മുഖ്യമന്ത്രി എന്നീ പദവികളിലും, അഞ്ച് തവണ ലോക്സഭാംഗം , ഒരു തവണ രാജ്യസഭാംഗം , നാല് തവണ ബീഹാർ നിയമസഭയിലും 1990 മുതൽ 1995 വരെ നിയമസഭ കൗൺസിലിലും അംഗമായിരുന്ന R.J.Dയുടെ സ്ഥാപക നേതാവാണ് ലാലു പ്രസാദ് യാദവ്.
(ജനനം:11 ജൂൺ 1948) കാലിത്തീറ്റ കുംഭകോണ കേസിൽ 2017-ൽ ശിക്ഷിക്കപ്പെട്ടതിനെ തുടർന്ന് 4 വർഷത്തെ ജയിൽവാസം പൂർത്തിയാക്കി 2021 മുതൽ ജാമ്യത്തിലാണ്.
വാർധക്യ സഹജമായ അവശതകളെ തുടർന്ന് 2022-ൽ മൂത്ത മകൻ തേജസ്വി യാദവിനെ മുമ്പിൽ നിർത്തി സജീവ രാഷ്ട്രീയത്തിൽ നിന്ന് താത്കാലികമായി ഒഴിഞ്ഞു.
ബീഹാറിലെ ഗോപാൽഗഞ്ചിലെ ഫുൽവാരിയയിൽ കണ്ടൻ റായിയുടേയും മരാചിയ ദേവിയുടെയും ആറു മക്കളിൽ രണ്ടാമനായി 1948 ജൂൺ 11 ന് ജനിച്ചു.
പട്ന യൂണിവേഴ്സിറ്റിയിലെ വിദ്യാഭ്യാസത്തിനു ശേഷം വിദ്യാർത്ഥി നേതാവായി രാഷ്ട്രീയത്തിലിറങ്ങി.
1990-കളുടെ തുടക്കം മുതൽ ഏകദേശം 30 വർഷത്തോളമായി ലാലു പ്രസാദ് യാദവും നിതീഷ് കുമാറും തമ്മിലുള്ള ഇണക്കവും പിണക്കവുമാണ് ബീഹാർ രാഷ്ട്രീയത്തെ നിയന്ത്രിക്കുന്നത്.
സോഷ്യലിസ്റ്റ് നേതാവായിരുന്ന രാം മനോഹർ ലോഹ്യയുടെ ശിഷ്യന്മാരായി ബീഹാർ രാഷ്ട്രീയത്തിലെത്തിയ ലാലുവും നിതീഷും അടിയന്തരാവസ്ഥയ്ക്ക് ശേഷം നേതൃനിരയിലേയ്ക്ക് ഉയരുകയായിരുന്നു.
ജയപ്രകാശ് നാരായണൻ്റെ അടുത്ത അനുയായി എന്ന നിലയിൽ ലാലു പ്രസാദ് യാദവ് വളരെ വേഗത്തിൽ പ്രധാനപ്പെട്ട സോഷ്യലിസ്റ്റ് നേതാവായി മാറി.
അഭിപ്രായ ഭിന്നതകളെ തുടർന്ന് ജനതാ പാർട്ടി തകർന്നെങ്കിലും
1988-ൽ ജനതാദളിൻ്റെ രൂപീകരണത്തോടെ ലാലു വീണ്ടും ശ്രദ്ധാകേന്ദ്രമായി.
1990-ൽ ആദ്യമായി ബീഹാർ മുഖ്യമന്ത്രിയായി തിരഞ്ഞെടുക്കപ്പെട്ടതിന് ശേഷം 1990 ഒക്ടോബർ 23ന് സമസ്തിപൂരിൽ വച്ച് ബി.ജെ.പി നേതാവ് എൽ.കെ.അദ്വാനി നയിച്ച രാം രഥയാത്ര തടഞ്ഞ് അദ്വാനിയെ അറസ്റ്റ് ചെയ്തതോടെ ന്യൂനപക്ഷ വോട്ടർമാരുടെ പൂർണ്ണ പിന്തുണ ലാലുവിന് ലഭിച്ചു.
ബീഹാറിൽ സോഷ്യലിസ്റ്റ് ആശയങ്ങൾക്ക് പണ്ടേയുള്ള സ്വീകാര്യതയും വി.പി.സിംഗ് മണ്ഡൽ കമ്മീഷൻ റിപ്പോർട്ട് നടപ്പിലാക്കുകയും ചെയ്തതോടെ ഒ.ബി.സി വോട്ടർമാർ പിന്തുണച്ചതും ലാലു പ്രസാദ് യാദവിനെ നേതൃനിരയിലേക്ക് ഉയർത്തിയ പ്രധാന കാരണങ്ങളിലൊന്നാണ്.
പ്രസംഗങ്ങളിലൂടെ ബീഹാറിലെ ജനങ്ങളുടെ കൈയടി നേടാനുള്ള കഴിവ് ഈ ബീഹാറി ബാബുവിൻ്റെ തുറുപ്പുചീട്ടായിരുന്നു.
1997-ൽ ബീഹാർ മുഖ്യമന്ത്രി പദം ഒഴിഞ്ഞതിന് ശേഷം വന്ന നിരന്തരമായ അഴിമതി ആരോപണങ്ങളും കാലിത്തീറ്റ കുംഭകോണ കേസുകളും ലാലുവിൻ്റെ പഴയ പ്രതാപം ഇല്ലാതാക്കിയ ഘടകങ്ങളാണ്.
സമോസ മേ ആലു രഹേഗാ ബീഹാർ മേ ലാലു രഹേഗാ.
(സമോസയിൽ ഉരുളക്കിഴങ്ങ് ഉള്ള കാലംവരെ ബീഹാറിൽ ലാലു ഉണ്ടാകും) എന്നാണ് ലാലുപ്രസാദ് യാദവിൻ്റെ അവകാശവാദം.
1996-ലെ കാലിത്തീറ്റ കുംഭകോണ കേസിനെ തുടർന്നുണ്ടായ ജനതാദളിലെ പടലപ്പിണക്കം 1997-ൽ ജനതാദൾ വിട്ട് പുതിയൊരു പാർട്ടിയായ രാഷ്ട്രീയ ജനതാദൾ അഥവാ ആർ.ജെ.ഡി. രൂപീകരിക്കുന്നതിലേയ്ക്ക് ലാലുവിനെ നയിച്ചു.
1997-ൽ ആർ.ജെ.ഡി രൂപീകരിച്ച കാലം മുതലും അതിന് മുൻപും  കോൺഗ്രസ് പാർട്ടി നയിക്കുന്ന യു.പി.എയിൽ അംഗമായി തുടരുന്ന ലാലു പ്രസാദ് യാദവ് കടുത്ത ബി.ജെ.പി വിരുദ്ധനായാണ് ദേശീയ രാഷ്ട്രീയത്തിൽ അറിയപ്പെടുന്നത്.
പ്രധാന പദവികളിൽ 1970 : പട്ന യൂണിവേഴ്സിറ്റി സ്റ്റുഡൻസ് യൂണിയൻ, ജനറൽ സെക്രട്ടറി 1973 : പട്ന യൂണിവേഴ്സിറ്റി സ്റ്റുഡൻസ് യൂണിയൻ, പ്രസിഡൻറ് 1973 : ജയപ്രകാശ് നാരായണൻ്റെ കൂടെ ചേർന്നു 1974 : ജനതാ പാർട്ടി അംഗം 1977 : ലോക്സഭാംഗം (1) ചപ്ര 1980 : ലോക്സഭയിലേക്ക് ചപ്രയിൽ നിന്ന് മത്സരിച്ച് തോറ്റു 1980-1989 : ബീഹാർ നിയമസഭ അംഗം, സോൻപൂർ 1989 : ബീഹാർ നിയമസഭ പ്രതിപക്ഷ നേതാവ് 1989 : ലോക്സഭാംഗം(2), ചപ്ര 1990-1995 : ബീഹാർ നിയമസഭ കൗൺസിൽ അംഗം 1990-1995, 1995-1997 : ബീഹാർ മുഖ്യമന്ത്രി 1995-1998 : ബീഹാർ നിയമസഭാംഗം, രഘോപ്പൂർ 1996 : കാലിത്തീറ്റ കുംഭകോണ കേസ് 1997 : ആർ.ജെ.ഡി രൂപീകരിച്ചു 1997 മുതൽ സ്ഥാപക പ്രസിഡൻറ് 1998 : ലോക്സഭാംഗം(3), മാധേപുര 1999 : ലോക്സഭയിലേക്ക് മാധേപുരയിൽ നിന്ന് മത്സരിച്ച് തോറ്റു 2000 : ബീഹാർ നിയമസഭയിലേക്ക് രണ്ട് സീറ്റിൽ നിന്നും വിജയിച്ചു.
ധൻപുര നിലനിർത്തി.
രാഘവ്പൂര് ഭാര്യ റാബ്രി ദേവിക്ക് വേണ്ടി ഒഴിഞ്ഞു.
2002-2004 : രാജ്യസഭാംഗം, ബീഹാർ നിയമസഭാ അംഗത്വം രാജിവച്ചു 2004 : ലോക്സഭാംഗം(4), മധേപുരയിൽ നിന്നും ചപ്രയിൽ നിന്നും തിരഞ്ഞെടുക്കപ്പെട്ടെങ്കിലും മധേപുര ഒഴിഞ്ഞു.
ചപ്ര നിലനിർത്തി 2004-2009 : കേന്ദ്ര റെയിൽവേ മന്ത്രി 2005 : റെയിൽവേ ടെണ്ടർ അഴിമതി, അനധികൃത സ്വത്ത് സമ്പാദനം എന്നിവയിൽ ആദായ നികുതി വകുപ്പിന് പരാതി 2009 : ലോക്സഭയിലേക്ക് പാടലിപുത്രയിൽ നിന്ന് മത്സരിച്ചെങ്കിലും പരാജയപ്പെട്ടു.
2009 : സരൺ മണ്ഡലത്തിൽ നിന്ന് ലോക്സഭാംഗമായി (5).
2013 : കാലിത്തീറ്റ കുംഭകോണ കേസിൽ കോടതി കുറ്റക്കാരനാണ് എന്ന് കണ്ടെത്തിയതിനെ തുടർന്ന് ലോക്സഭ അംഗത്വത്തിൽ നിന്നും അയോഗ്യനാക്കപ്പെട്ടു.
തിരഞ്ഞെടുപ്പിൽ  മത്സരിക്കാൻ 6 വർഷത്തെ വിലക്ക് ഏർപ്പെടുത്തി  തിരഞ്ഞെടുപ്പ് കമ്മീഷൻ 2017 : അഴിമതി കേസുകളിൽ വിചാരണ പൂർത്തിയായി.
2017 മുതൽ 2021 വരെ കാലിത്തീറ്റ കുംഭകോണ കേസുകളിൽ ശിക്ഷിക്കപ്പെട്ട് ജയിലിൽ 2021 ഏപ്രിൽ 16ന് ലാലുവിന് ആദ്യ 4 കാലിത്തീറ്റ കുംഭകോണ കേസുകളിൽ കോടതി ജാമ്യം അനുവദിച്ചു 2022 ഫെബ്രുവരി 21ന് കോടതി കാലിത്തീറ്റ കുംഭകോണത്തിലെ അഞ്ചാമത്തെ കേസിൽ ലാലുവിന് 5 വർഷം തടവ് വിധിച്ചു 2022 ഏപ്രിൽ 21ന് അഞ്ചാമത്തെ കാലിത്തീറ്റ കേസിൽ ജാർഖണ്ഡ് ഹൈക്കോടതി ലാലുവിന് ജാമ്യം അനുവദിച്ചു.
ബീഹാർ മുഖ്യമന്ത്രി
ലാലു പ്രസാദ് യാദവ് ബീഹാർ മുഖ്യമന്ത്രിയായിരുന്ന ഏഴ് വർഷം 1990 മുതൽ 1997 വരെ ബീഹാറിൽ ക്രമസമാധാനം കുത്തഴിഞ്ഞ നിലയിലായിരുന്നു.
ജംഗിൾ രാജ് അഥവാ കാട്ടുഭരണം എന്ന് വിളിക്കാവുന്ന തരത്തിൽ തട്ടിക്കൊണ്ട് പോയി വിലപേശുന്നതും, സംഘം ചേർന്ന് കൊള്ളയടിക്കുന്നതും സർവസാധാരണമായ സംഭവമായി മാറി ബീഹാറിൽ.
ലാലുവിനു ശേഷം അധികാരമേറ്റ ഭാര്യ റാബ്രിദേവി ഭരിച്ച 8 വർഷവും 1997 മുതൽ 2005 വരെയും ഇതിന് ഒരുമാറ്റവുമുണ്ടായില്ല .
അഴിമതി കേസുകൾ
അഴിമതി കേസുകളിൽ ശിക്ഷിക്കപ്പെടുന്നവരെ അയോഗ്യരാക്കണം എന്ന സുപ്രീം കോടതി ഉത്തരവ് പ്രകാരം ലോക്സഭാംഗത്വം നഷ്ടപ്പെട്ട ആദ്യ രാഷ്ട്രീയ നേതാവാണ് ലാലു പ്രസാദ് യാദവ്.
1996 : കാലിത്തീറ്റ കുംഭകോണം 1996-ൽ ബീഹാറിൽ നടന്ന അഴിമതിയാണ് കാലിത്തീറ്റ കുംഭകോണം എന്ന പേരിൽ അറിയപ്പെടുന്നത്.
ഒന്നാം കേസ് രണ്ടാം കേസ് മൂന്നാം കേസ് നാലാം കേസ് അഞ്ചാം കേസ് 1998 : അനധികൃത സ്വത്ത് സമ്പാദനം 2005 : റെയിൽവേ ടെണ്ടർ അഴിമതി കേസ് 2017 : അനധികൃത വസ്തു ഇടപാട് കേസ് 2017 : എ.ബി. കയറ്റുമതി കമ്പനി കേസ് സ്വകാര്യ ജീവിതം ഭാര്യ : ബീഹാർ മുൻ മുഖ്യമന്ത്രിയായിരുന്ന റാബ്രി ദേവി മക്കൾ തേജസ്വി യാദവ് (ബീഹാർ ഉപ-മുഖ്യമന്ത്രി) തേജ്പ്രതാപ് യാദവ് മിസ ഭാരതി രോഹിണി യാദവ് ചന്ദ യാദവ് രാജലക്ഷ്മി യാദവ് രാഗിണി യാദവ് ധന്നു യാദവ് ഹേമ യാദവ് അനുഷ്ക യാദവ് ആത്മകഥ
ഗോപാൽഗഞ്ച് ടു റെയ്സിന റോഡ് അവലംബം ↑ https://www.manoramaonline.com/news/latest-news/2021/04/19/lalu-prasad-yadav-gets-bail-re-enter-to-politics.html ↑ https://www.republicworld.com/india-news/politics/rjds-shivanand-tiwari-advices-lalu-prasad-yadav-to-hand-over-reins-of-party-to-tejashwi-articleshow.html ↑ https://www.hindustantimes.com/india-news/keen-to-return-to-active-politics-will-contest-ls-elections-says-lalu-prasad-101644345431696.html ↑ https://www.mathrubhumi.com/in-depth/features/bihar-political-crisis-nitish-kumar-1.7770982 ↑ ↑ https://www.manoramaonline.com/news/india/2018/01/06/06-yadav-the-go-man.html ↑ https://www.manoramaonline.com/news/latest-news/2021/04/17/lalu-yadav-gets-bail-in-case-linked-to-fodder-scam.html ↑ "കാലിത്തീറ്റ കുംഭകോണം: അഞ്ചാമത്തെ കേസിൽ ലാലുവിന്‌ 5 വർഷം തടവ് , Malayalam News,Lalu Prasad Yadav,Bihar fodder scam,doranda treasury scam case,Bihar,Jharkhand" https://www.mathrubhumi.com/news/india/lalu-prasad-yadav-sentenced-to-five-years-in-jail-in-doranda-treasury-case-1.7280773 ↑ "കാലിത്തീറ്റ കുംഭകോണം: അഞ്ചാമത്തെ കേസിലും ലാലു പ്രസാദ് യാദവിനു ജാമ്യം | Lalu Prasad Yadav Bail | Manorama News" https://www.manoramaonline.com/news/latest-news/2022/04/22/lalu-prasad-yadav-bail-in-doranda-treasury-case-fodder-scam.html ↑ http://www.catchnews.com/patna-news/why-lalu-rabri-era-is-known-as-jungle-raaj-in-bihar-1443412576.html ↑ https://www.manoramaonline.com/news/latest-news/2022/02/14/what-is-fodder-scam-and-what-is-the-future-of-lalu-prasad-yadav-and-rjd.html ↑ https://www.manoramaonline.com/news/latest-news/2018/01/06/lalu-prasad-yadav-fodder-scam-profile.html ↑ https://www.manoramaonline.com/news/latest-news/2024/03/23/lalu-prasad-yadav-is-likely-to-field-two-of-his-daughters-in-the-upcoming-lok-sabha-elections.html ↑ https://www.amazon.in/Gopalganj-Raisina-Road-PRASAD-YADAV/dp/9353333202#immersive-view_1620758775300
ലാലൂർ ഇംഗ്ലീഷ് വിലാസം https://ml.wikipedia.org/wiki/Laloor
തൃശ്ശൂർ മുൻസിപ്പൽ കോർപ്പറേഷന്റെ വാർഡ് 49 ഉൾപ്പെടുന്ന സ്ഥലമാണ് ലാലൂർ .
108 ദുർഗ്ഗാക്ഷേത്രങ്ങളിൽ ഒന്നായ ലാലൂർ കാർത്ത്യായനി ക്ഷേത്രം ഇവിടെ സ്ഥിതി ചെയ്യുന്നു.
Laloor എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലാലെ ഓസ്മാനി
ലാലെ ഓസ്മാനി ( പഷ്തു : لیلے عثمانی ; ജനനം 1992) അഫ്ഗാനിസ്ഥാനിലെ ഒരു വനിതാഅവകാശ പ്രവർത്തകയാണ്.
സ്ത്രീകളുടെ പേരുകൾ പരസ്യമായി ഉപയോഗിക്കാതിരിക്കുന്ന  അഫ്ഗാനിസ്ഥാനിലെ പാരമ്പര്യത്തിനെ എതിർക്കുന്ന സോഷ്യൽ മീഡിയ ക്യാംപെയ്ൻ #WhereIsMyName ഇവരാണ് ആരംഭിച്ചത്.
അവരുടെ പ്രവർത്തനങ്ങൾക്കുള്ള അംഗീകാരമായി 2020 ൽ BBC's 100 Women Awards ൽ അവർ ഉൾപ്പെട്ടു.
1992 ൽ അഫ്ഗാനിസ്ഥാനിലാണ് ഒസ്മാനി ജനിച്ചത്; പിന്നീട് അവർ ഹെറാത്ത് സർവകലാശാലയിൽ ഇസ്ലാമിക നിയമം പഠിച്ചു.
2017-ലെ #WhereIsMyName സോഷ്യൽ മീഡിയ ക്യാംപെയ്ൻ തഹ്മിനെ രഷീകിനോടൊപ്പം തുടക്കം കുറിച്ചു.
അഫ്ഗാനിസ്ഥാനിൽ സ്ത്രീകൾക്ക് പരമ്പരാഗതമായി അവരുടെ പേരുകൾ പരസ്യമായി ഉപയോഗിക്കാൻ അവകാശമില്ലാത്തതിൽ പ്രതിഷേധിച്ചാണ് ഈ ക്യാംപെയ്ൻ ആരംഭിച്ചത്, .
ജനന,മരണ സർട്ടിഫിക്കറ്റുകൾ പോലുള്ള ഔദ്യോഗിക രേഖകളിലും ശവകുടീരത്തിൽപ്പോലും ഈ രീതിയിൽ സ്ത്രീകളുടെ പേരുകൾ രേഖപ്പെടുത്താറില്ല.
അഫ്ഗാനിസ്ഥാനിലെ വനിതാ നെറ്റ്‌വർക്കിന്റെ അധ്യക്ഷയായ മേരി അക്രാമി, "സ്ത്രീകളുടെ സ്വത്വത്തെ ഉയർത്തിപ്പിടിക്കുന്നതിനുള്ള നല്ല ചുവടുവെപ്പ്" എന്നാണ് അഫ്ഗാൻ നിയമത്തിലെ മാറ്റത്തെക്കുറിച്ചുള്ള വാർത്തയെ വിശേഷിപ്പിച്ചത്.
അഫ്ഗാൻ മുൻ എംപിയും വനിതാ അവകാശ പ്രവർത്തകയുമായ ഫൗസിയ കൂഫി പറഞ്ഞത്, ഈ മാറ്റം "സ്ത്രീകളുടെ അവകാശത്തിന്റെ പ്രശ്നമല്ല - ഇത് നിയമപരമായ അവകാശമാണ്, മനുഷ്യാവകാശമാണ്" എന്നാണ്.
ഫർഹാദ് ദര്യ, ഗായികയും ഗാനരചയിതാവുമായ അരിയാന സയീദ് , എംപി മറിയം സാമ എന്നിവരും ഓസ്മാനിയുടെ പ്രവർത്തനങ്ങളെ പിന്തുണയ്ക്കുന്നവരാണ്.
എന്നിരുന്നാലും, നിയമത്തിലെ ഈ മാറ്റത്തെ ചില ആളുകൾ എതിർത്തു.
അഫ്ഗാൻ മൂല്യങ്ങളോടുള്ള അനാദരവായും യുഎസ്സിനെ പ്രീണിപ്പിക്കാനുള്ള ഒരു നടപടിയായുമാണ് അവർ ഇതിനെ ചിത്രീകരിച്ചത്.
അധികാരം പങ്കിടലിനെക്കുറിച്ച് 2020-ൽ താലിബാൻ അഫ്ഗാൻ സർക്കാരുമായി ചർച്ച നടത്തുന്ന സമയത്ത് തിരിച്ചറിയൽ കാർഡുകളിൽ സ്ത്രീകളുടെ പേരുകൾ ഉൾപ്പെടുത്തുന്നതിനെ എതിർത്തിരുന്നു.
കൂടാതെ, സാമൂഹ്യമാധ്യമങ്ങളിലെ പ്രചാരണത്തിൽ അവർ പങ്കെടുത്തതിനാൽ ഒസ്മാനിയ്ക്ക് അക്രമണ ഭീഷണികളും ലഭിച്ചിരുന്നു.
2020 ൽ പ്രസിദ്ധീകരിച്ച BBC's 100 Women Awards പട്ടികയിൽ ഉൾപ്പെട്ടതോടെയാണ് അഫ്ഗാനിസ്ഥാനിലെ സ്ത്രീകളുടെ അവകാശങ്ങൾക്കുള്ള ഓസ്മാനിയുടെ സംഭാവനകൾ അംഗീകരിക്കപ്പെട്ടത്.
അവലംബം 1 2 3 4 ↑ ↑ ↑ 1 2
ലാവ ഇംഗ്ലീഷ് വിലാസം https://ml.wikipedia.org/wiki/Lava ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 മേയ് മുതൽ തുടരുന്നു.
10-metre (33 ft) high fountain of pāhoehoe lava, Hawaii, United States
അഗ്നിപർവ്വതസ്ഫോടനങ്ങളുടെ ഫലമായി പുറത്തേക്കുവരുന്ന ഉരുകിയ ദ്രാവകമാഗ്മയാണ് ലാവ അഥവാ ദ്രവശില.
രാസസംയോഗം, വിലീനവാതകങ്ങളുടെ അളവ് എന്നിവയെ ആശ്രയിച്ച് ഇതിന്റെ താപനില 900 o C-നും 1,200 o C-നും ഇടയ്ക്കായിരിക്കും.
സാധാരണയായി 600 o C-നും 900 o C-നും ഇടയ്ക്കാണ് ലാവ ഖരീഭവിക്കുന്നത്.
ലാലുഭായ് പട്ടേൽ ഇംഗ്ലീഷ് വിലാസം https://ml.wikipedia.org/wiki/Lalubhai_Patel
ഭാരതീയ ജനതാ പാർട്ടിയിൽ അംഗമായ ഒരു ഇന്ത്യൻ രാഷ്ട്രീയക്കാരനാണ് ലാലുഭായ് ബാബുഭായ് പട്ടേൽ (ജനനം: ഓഗസ്റ്റ് 31, 1955).
2009 ലെ തിരഞ്ഞെടുപ്പിൽ ദാമൻ, ഡിയു നിയോജകമണ്ഡലത്തിൽ നിന്ന് പതിനഞ്ചാമത്തെ ലോക്സഭയിലേക്ക് തിരഞ്ഞെടുക്കപ്പെട്ടു .
2014 ലെ തെരഞ്ഞെടുപ്പിൽ അതേ മണ്ഡലത്തിൽ നിന്ന് 16 - ാമത് ലോക്സഭയിലേക്ക് വീണ്ടും തിരഞ്ഞെടുക്കപ്പെട്ടു.
2019ൽ വീണ്ടും ലോകസഭാംഗമായി.
ലാലുഭായ് ബാബുഭായ് പട്ടേൽ ശ്രീ ബാബുഭായ് ജി. പട്ടേൽ ശ്രീമതി. ചന്ദൻബെൻ ബി. പട്ടേൽ എന്നിവരുടെ മകനാണ്.
ശ്രീമതി. തരുണ എൽ. പട്ടേലിനെ വിവാഹം കഴിച്ചു.
അവർക്ക് 1 മകനും   2 പെണ്മക്കളൂം  ഉണ്ട് പരാമർശങ്ങൾ ബാഹ്യ ലിങ്കുകൾ പാർലമെന്റ് ഓഫ് ഇന്ത്യ വെബ്‌സൈറ്റിലെ bi ദ്യോഗിക ജീവചരിത്രം India.gov.in വെബ്സൈറ്റിലെ പതിനഞ്ചാമത്തെ ലോക്സഭാ അംഗങ്ങളുടെ ബയോപ്രൊഫൈൽ
ലാലൂർ കാർത്ത്യായനി ക്ഷേത്രം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പരശുരാമൻ സ്ഥാപിച്ച 108 ദുർഗ്ഗാക്ഷേത്രങ്ങളിൽ ഒന്നാണ് ലാലൂർ കാർത്ത്യായനി ക്ഷേത്രം .
യാഗങ്ങളുടെ ഭൂമി എന്നറിയപ്പേട്ടിരുന്ന സ്ഥലമാണ് പിന്നീട് ലാലൂരായത്.
കാർത്ത്യാനി ദേവിയാണ് പ്രതിഷ്ഠ.
വടക്കുംനാഥൻ ക്ഷേത്രത്തിലെ ശ്രീരാമന്റെ ശ്രീകോവിലിന്റെതു പോലുയുള്ള കൊത്തുപണികളാണ് ഇവിടെ കാണുന്നത്.
ഉപദേവതമാരുടെ പ്രതിഷ്ഠകളൊന്നും ഇവിടെ ഇല്ലെന്നൊരു പ്രത്യേകതയും ഉണ്ട്.
കല്ലിൽ കൊത്തിയ പ്രതിഷ്ഠയാണ് ഇവിടെയുള്ളത്.
ക്ഷേത്രകവാടത്തിലെ ബലിക്കല്ലിന് എട്ട് അടിയോളം ഉയരമുണ്ട്.
പ്രതിഷ്ഠയുടെ കാൽ പദത്തോളം ഉയരമെ ബലിക്കല്ലിന് പാടുള്ളു എന്നാണ് നിയമം.
ലാലൂർ ഭഗവതിയും കാരമുക്ക് ഭഗവതിയും സഹോദരിമാരാണെന്നാണ് വിശ്വാസം.
ലാലൂർ പൂരം
തൃശ്ശൂർ പൂരത്തിലെ ഒരു ഘടക പൂരമാണിത്.
കാലത്തു് 6.00ന് മൂന്നാനകളോടും മേളത്തോടും കൂടി വടക്കും നാഥനിലേക്ക് പുറപ്പെടും.
കോട്ടപ്പുറത്തെത്തുമ്പോൾ ആനകൾ അഞ്ചും നടുവിലാലിൽ വച്ച് ആനകൾ ഒമ്പതും ആവും.
പത്ത് മണിയോടെ വടക്കുംനാഥനെ വന്ദിച്ച് ദേവി ലാലൂരേക്ക് തിരിക്കും.
വൈകീട്ട് ആറിനു് വടക്കുംനാഥനിലേക്ക് പുറപ്പെടുന്ന ദേവി 10.00 മണിക്ക് തിരിച്ചു പോന്നു് 11.30 ക്ഷേത്രത്തിലെത്തും.
10°30′32″N 76°11′24″E ﻿ / ﻿ 10.5088503°N 76.1899155°E ﻿ / 10.5088503; 76.1899155
ലാവ ബലൂൺ ഈ ലേഖനം ഒരു അനാഥലേഖനമാണ് .
(നവംബർ 2023) ( നവംബർ 2023 ) 2011–12 എൽ ഹിയേറോ പൊട്ടിത്തെറി സമയത്ത് ഉണ്ടായ ലാവ ബലൂണുകൾ, നിറം മങ്ങിയ വെള്ളത്തിൽ ഒഴുകുന്നു
സമുദ്രോപരിതലത്തിൽക്കൂടി ഒഴുകുന്ന ലാവയുടെ വാതകം നിറഞ്ഞ കുമിളയാണ് ലാവ ബലൂൺ .
ഒരു ലാവ ബലൂണിന്റെ വലിപ്പം നിരവധി മീറ്റർ വരെ ആകാം.
കടലിൽ നിന്ന് ഉത്ഭവിക്കുമ്പോൾ, സാധാരണയായി ആവിനിറഞ്ഞ് ചൂടോടുകൂടി കാണപ്പെടുന്ന ലാവ ബലൂൺ കുറച്ചു സമയം സമുദ്രോപരിതലത്തിൽ പൊങ്ങിക്കിടന്ന ശേഷം വെള്ളം നിറഞ്ഞ് മുങ്ങി താഴുന്നു.
ലാവ ബലൂണുകൾ ലാവ പ്രവാഹങ്ങളായി സമുദ്രോപരിതലത്തിലും സമുദ്രത്തിനടിയിലെ വോൾകാനിക് വെൻറുകളിലും രൂപപ്പെടാറുണ്ട്.
എന്നാൽ അവ സാധാരണയല്ല.
അസോറസ് , കാനറി ദ്വീപുകൾ , ഹവായ് , ജപ്പാൻ , മരിയാന ദ്വീപുകൾ , മെക്സിക്കോ എന്നിവിടങ്ങളിൽ ഇവ കാണപ്പെടുന്നു.
പ്രത്യക്ഷമായും, മാഗ്മയുടെ ഉള്ളിൽ കുടുങ്ങിയ വാതകങ്ങൾ ഒടുവിൽ വലിയ കുമിളകൾ ആയി രൂപം പ്രാപിച്ച് യാദൃഛികമായി സമുദ്രത്തിലെ ഉപരിതലത്തിൽ പ്രത്യക്ഷപ്പെടുന്നു.
കാനറി ദ്വീപുകളിൽ കാണപ്പെടുന്ന അവശിഷ്ടങ്ങൾ അടങ്ങുന്ന ലാവ ബലൂണുകൾ അഗ്നിപർവ്വതം രൂപംപ്രാപിച്ചതിൻറെ അടിസ്ഥാന വർഷം കണ്ടുപിടിക്കാൻ സഹായിക്കുന്നു.
ഈ അവശിഷ്ടങ്ങൾ ആദ്യം വലിയ അഗ്നിപർവ്വതസ്ഫോടനം സമീപിച്ചിരിക്കുന്നതിൻറെ അടയാളമായി തെറ്റായി വ്യാഖ്യാനിച്ചിരുന്നു.
ദൃശ്യപരത A lava balloon at El Hierro
വാതകം നിറഞ്ഞ ലാവയുടെ കുമിളകൾ സമുദ്രോപരിതലത്തിൽക്കൂടി ഒഴുകുന്നതാണ് ലാവബലൂണുകൾ.
എൽ ഹിയ്രോയിൽ (കാനറി ദ്വീപുകൾ) 0.3 മീറ്റർ (1 ft 0 in) വരെ വലിപ്പമുള്ളതും ടെർസിറയിൽ 2011-2012 അഗ്നിപർവ്വത സ്ഫോടനത്തിലെ നിരീക്ഷണത്തിൽ ഏതാണ്ട് 3 മീറ്റർ (9.8 അടി) വരെ വൃത്താകാരത്തിലുള്ള ലാവ ബലൂണുകൾ സൃഷ്ടിക്കപ്പെട്ടിരുന്നു.
3–8-സെന്റീ സെന്റീമീറ്റർ-(1.2–3.1 in) കട്ടിയുള്ള പുറംതോടിനാൽ ചുറ്റളവുള്ള ഒന്നോ ചിലപ്പോൾ അതിലധികമോ വലിയ വലിപ്പമുള്ള അറകളോടുകൂടിയ ലാവ ബലൂണുകളും കാണപ്പെടുന്നു.
1989-ൽ അസോറസിലെ ടേർസേിര ദ്വീപിൽ നിന്നും സമീപത്തുള്ള ഇസു-ടോബുവിലെ (ജപ്പാൻ) ടെയ്ഷിനോൾ നിന്നും 1891-ൽ എൽ ഹിയ്രോ, പാന്ടെല്ലേറിയ കടൽത്തീരം ( ഇറ്റലിയിലെ ഫൊയ്സ്സ്റ്റനർ അഗ്നിർവ്വതം), 1877-ൽ കീലാകേകുവാ ബേ ( മൗന ലോവ , ഹവായി ) എന്നിവിടങ്ങളിൽ നിന്നും ഉള്ള ലാവ ബലൂണുകളെക്കുറിച്ച് വിവരിച്ചിട്ടുണ്ട്.
റെക്റ്റിക്കുലേറ്റോടുകൂടിയ സമാന ഫ്ലോട്ടിംഗ് സ്കോറിയ ബ്ലോക്കുകൾ 1993-1994-ൽ മെക്സിക്കോയിലെ സോക്കോർറോയിൽ കണ്ടെത്തിയിരുന്നു.
2012 വരെ, ലാവാ ബലൂണുകൾ ഈ സൈറ്റുകളിൽ നിന്നു മാത്രമേ നിരീക്ഷിക്കപ്പെട്ടിട്ടുള്ളൂ.
നിരീക്ഷണങ്ങളുടെ എണ്ണം വർദ്ധിപ്പിച്ചതിലൂടെ സമുദ്രാന്തർഭാഗത്തെ അഗ്നിപർവ്വതത്തിൻറെ (submarine volcanism) ഒരു സാധാരണ സംഗതി മാത്രമായാണ് സൂചിപ്പിക്കുന്നത്.
അവലംബം ഉറവിടങ്ങൾ {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) {{ cite journal }} : Invalid | ref=harv ( help ) {{ cite journal }} : Cite journal requires | journal= ( help ) ; Invalid | ref=harv ( help ) {{ cite journal }} : Invalid | ref=harv ( help ) പുറം കണ്ണികൾ കുറിപ്പുകൾ